 Wasiirka Wasaaradda Biyaha Somaliland Saleebaan Cali Koore, oo u waramay Wargeyska Geeska Afrika ayaa sidoo kale sheegay in Xukuumad ahaan diyaar u yihiin in cid kasta oo wax tabanaysa ama cadaalad daro tiraysa inay diyaar u yihiin, xiili ay sameeysantay Jabhad ka dhan ah Somaliland oo uu hogaaminayo Caare, oo ka mid ahaa Ciidanka Qaranka Somaliland, waxaanu ugu horeyn uu yidhi Tan iyo 1991, oo hadda laga joogo muddo 27 sanno ah, waxaynu soo marnay marxalado iyo duruufo kala kadisan, oo marxalad walba waayaheeda leh, muddadaas 27 sanno ah, taladda dalka waxa iskaga dambeeyey Shan Madaxweyne oo kala ah Cabdiraxmaan Axmed Cali oo ah Madaxweynihii ugu horeeyey ee Somaliland ALLE ha u naxariisto, waxa ku xigay Maxamed Xaaji Ibraahim Cigaal, isagana ALLE ha u naxariisto, waxa ku xigay Daahir Rayaale Kaahin, waxa ku xigay Axmed Maxamed Maxamuud Siillaanyo, waxa ku xigay Madaxweyne Muuse Biixi Cabdi, oo hadda taladda dalka haya, Doorashooyin kala duwan baa dalkeena soo maray, ha noqdaan Doorashooyin Madaxtooyo, Doorashooyin Barlamaan, iyo Doorashooyn Deegaan, weynu ka soo gudubnay nidaamkii qabaliga, waxaynu u soo gudubnay nidaamka Dimuqraadiyada iyo Axsaabta badan, waxa mar walba loo inooga baahan yahay horu-socod, horumar ee la inoogama baahna inaynu dib ugu noqono halkii aynu ka soo gudubnay. 